เป็นติ่งเนื้อกลมๆไม่ใหญ่มากประมาณเม็ดข้าวโพดออกมาจากก้นเจ็บและปวดแต่ไม่มาก ดันเข้าได้แต่สักพักก็โผล่ออกมาอีก
สวัสดีค่ะ อาการมีติ่งเนื้อกลมๆ ไม่ใหญ่มากตรงบริเวณทวารหนัก เจ็บ ดันเข้าและออกได้ดังกล่าวมานั้น น่าจะนึกถึงภาวะริดสีดวงทวารหนักได้มากที่สุด สาเหตุอื่นๆของการมีติ่งเนื้อตรงทวารหนักเช่น ติ่งเนื้อธรรมดา แผลปริทวารหนัก ฝีที่ทวารหนักกรณีเหล่านี้มักจะเจ็บ ปวด บวม มีหนองไหลได้ หรือเป็นติ่งเนื้อจากความผิดปกติของชั้นผิวหนัง เนื้องอกของชั้นไขมัน เป็นต้นเบื้องต้น ให้ดื่มน้ำมากๆ รับประทานอาหารที่มีกากใยสูง เพื่อให้ขับถ่ายง่าย ไม่ต้องเบ่งซึ่งจะทำให้ริดสีดวงเป็นมากขึ้น ระวังการกระทบกระแทกที่บริเวณดังกล่าว ไม่นั่งขับถ่ายหรือเบ่งอุจจาระนานๆควรไปพบแพทย์เพื่อตรวจร่างกายให้ได้การวินิจฉัยที่แน่นอนอีกครั้ง หากปวดมาก มีเลือดหรือหนองออกมาจากก้อนเยอะ ควรรีบไปค่ะ